Արվեստի և մշակույթի պատմության թանգարանի մուտքը
Ֆրիդրիխ Կասպար Դավիթ. Ձմեռային տեսարան։ 1811
Կապպենբերգ ամրոցը, որտեղ նախկինում գտնվում էր թանգարանը
**Արվեստի և մշակույթի պատմության թանգարան** (գերմ.՝ Museum für Kunst und Kulturgeschichte) կամ Դորտմունդի (Գերմանիա) քաղաքային թանգարան։ Ներկայումս այն գտնվում է դեկորատիվ արվեստի ոճով մի շենքում, որտեղ նախկինում տեղակայված էր Դորտմունդի Խնայողությունների բանկը։

Թանգարանի հավաքածուն իր մեջ ներառում է նկարներ, քանդակներ, կահույք և կիրառական արվեստի պարագաներ, որոնք պատկերում են Դորտմունդի մշակութային պատմությունը սկսած վաղ ժամանակներից մինչև 20-րդ դարը։ Պարբերաբար անցկացվում են արվեստի և մշակույթի ժամանակավոր ցուցադրություններ, թանգարանում գործում է նաև հազվադեպ գեոդեզիական գործիքներով գեոդեզիայի պատմության վերաբերյալ մշտական ցուցադրություն։

Պատմություն
-----------

Թանգարանը հիմնադրվել է 1883 թվականին որպես պատմագեղարվեստական իրերի հավաքածու։ Առաջին տարիներին այն մի քանի անգամ փոխել է իր տեղը և համալրվել հնագիտական գտածոներով, դեկորատիվ աշխատանքներով և տեղական պատմական արտեֆակտներով։ Այն 1930-ական թվականներին վերածվել է Կերպարվեստի թանգարանի, մասնավորապես ձեռք բերելով ռոմանտիզմի ոճով նկարներ։

Թանգարանի հավաքածուն տարհանվել է Երկրորդ համաշխարհային պատերազմի ժամանակ և մնացել է գրեթե անվնաս։ Սակայն թանգարանի շենքը ավերվել է, ուստի հավաքածուն 1946 թվականին տեղափոխվել է Կապպենբերգ ամրոց։ Հին թանգարանի ավերակները օգտագործվել են Օստվալլի թանգարանի կառուցման ժամանակ։.Միևնույն ժամանակ Արվեստի և մշակույթի պատմության թանգարանին են անցել վեստֆալյան տարբեր քանդված եկեղեցիներից տարհանված արվեստի գործեր, ներառյալ Կոնրադ ֆոն Զոստայի Սուրբ Մարիամ Աստվածածնի խորանը Դորտմունդի Սուրբ Մարիամ Աստվածածին եկեղեցուց։ 
1960-ական թվականներին թանգարանը ձեռք բերեց վեստֆալյան կահույքի նմուշներ, որոնք ներկայացնում են կահույքի պատմությունը սկսած գոթական ժամանակաշրջանից մինչև ժամանակակից։ 1983 թվականին թանգարանը տեղափոխվեց իր ներկայիս վայրը՝ նախկին բանկի շենքը, որը կառուցվել է 1924 թվականին դեկորատիվ արվեստի ոճով։ 1982-ից մինչև 1986 թվականը թանգարանի տնօրենը եղել է Գերհարդ Լանգեմայերը, որը հետագայում դարձավ Դորտմունդի քաղաքապետը։

Ցուցադրություն
--------------

Թանգարանում ներկայացված են «Մշակույթի պատմությունը ժամանակի ընթացքում», «Փոքրի Ազգային պատկերասրահը»(գերմ.՝ Die kleine Nationalgalerie) և գեոդեզիայի պատմության ցուցահանդեսները։ Բաժինները ներկայացված են ըստ ժամանակագրության՝ սկսած «Նազադից մինչև քարի դար» և «Անտիկից» մինչև «Նոր քաղաքը»։

19-րդ դարի գեղանկարչության մշտական ցուցադրությունը ներկայացված է Կասպար Դավիթ Ֆրիդրիխի, Մաքս Սլեֆգոտի, Լովիս Կորինտի և Անտոն ֆոն Վերների աշխատանքներով։

Պատկերասրահ
-----------

* Դորտմունդի վաճառքի փաստաթուղթԴորտմունդի վաճառքի փաստաթուղթ
* Գրպանի բարոմետրԳրպանի բարոմետր
* Դորտմունդի աշտարակի կնիքԴորտմունդի աշտարակի կնիք
* Փոքր քաղաքի կնիքՓոքր քաղաքի կնիք
* Ճամփորդական հավաքածուՃամփորդական հավաքածու
* Շվարցկոպֆ. Երոմ և ԿատարինաՇվարցկոպֆ. Երոմ և Կատարինա
* Խաղային ավտոմատ BajazzoԽաղային ավտոմատ Bajazzo
* ՊարՊար
* Thonet GmbH. աթոռThonet GmbH. աթոռ
* ՇքաբազմոցՇքաբազմոց
* Լովիս Քորինթ. Հենրի Բ. Սիմսի դիմանկարըԼովիս Քորինթ. Հենրի Բ. Սիմսի դիմանկարը
* Գեորգ Կրաուս. Լուիզ Հեսսեն-Դարմշտադցի՝ Սաքսեն-Վայմար-Այզենախի մեծ դքսուհիԳեորգ Կրաուս. Լուիզ Հեսսեն-Դարմշտադցի՝ Սաքսեն-Վայմար-Այզենախի մեծ դքսուհի
* Կառլ Հազենպֆլուգ. Եկեղեցու ավերակները ձյան մեջԿառլ Հազենպֆլուգ. Եկեղեցու ավերակները ձյան մեջ
* Կասպար Դավիդ Ֆրիդրիխ. Ձմեռային բնապատկեր եկեղեցու հետԿասպար Դավիդ Ֆրիդրիխ. Ձմեռային բնապատկեր եկեղեցու հետ
* Դորտմունդ - Բայխլինգ - ՎեմլինդեԴորտմունդ - Բայխլինգ - Վեմլինդե
* Դորտմունդի ոսկյա գանձերըԴորտմունդի ոսկյա գանձերը

Ծանոթագրություններ
------------------

1. ↑  Das Museum Արխիվացված 2019-02-03 Wayback Machine (գերմ.)
2. 1 2  Museumsgeschichte Արխիվացված 2019-02-03 Wayback Machine (գերմ.)
3. ↑  Die Geschichte des Museums Ostwall im Dortmunder U — ehemals Museum am Ostwall Արխիվացված 2019-02-03 Wayback Machine Museum Ostwall.(գերմ.)
4. ↑  The Kleine Nationalgalerie. An Annex of the Alte Nationalgalerie Berlin in Dortmund Արխիվացված 2012-03-21 Wayback Machine Государственные музеи Берлина, 26 June 2005.(անգլերեն)
5. ↑  Die Kleine Nationalgalerie: Erstes Symposion zur deutschen Kunst und dem Begriff der Nation Արխիվացված 2012-03-13 Wayback Machine City of Dortmund, 24 November 2005. Retrieved 27 September 2010. (գերմ.)
6. ↑  Sammlung mit ihren Abteilungen Արխիվացված 2019-02-03 Wayback Machine (գերմ.)

Արտաքին հղումներ
----------------

* Home page (գերմ.)

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Արվեստի և մշակույթի պատմության թանգարան (Դորտմունդ)» հոդվածին։ |

|  |  |  |  |  |  |
| --- | --- | --- | --- | --- | --- |
| 

|  |  |  |  |  |
| --- | --- | --- | --- | --- |
|  ⛭  | 

|  Չափորոշչային վերահսկողություն |
| --- |
|  |
| BIBSYS: 90398645 · BNF: 151052761 · CiNii: DA04920984 · GND: 2039269-2 · ISNI: 0000000121056933 · LCCN: n89659178 · NKC: uk20191030724 · NUKAT: n2004012136 · VIAF: 123565274, 140309919 · ULAN: 500302187 · WorldCat VIAF: 123565274, 140309919 |

 |

 |